મહિલાઓનું તો શું એક દિવસ તેના નામે કર્યો એટલે બસ પત્યું. આવા સમયે મારી, તમારી અને સૌની માતા યાદ આવી જ જાય, કારણ કે તે પણ છે તો એક મહિલા જને. જે રોજ સવારે પાંચ વાગ્યે ઊઠે છે. મારા, તમારા અને બધા કરતાં પહેલાં પપ્પા કરતાં પણ વહેલા ઊઠીને એના રોજના કામમાં લાગે. એની સવાર આપણાં ટિફિન બનાવવાથી શરૂ થાય અને છેક બારના ટકોરે માંડ શ્વાસ લેવા થંભે! બપોરે ઘડીક આંખ મળી જ હોય કે ઘડિયાળના કાંટા ફરી એને થકવવા ઉઠાડે. કોને શું ભાવશે? શું રાંધવું? એય એની ચિંતા અને આ બધાની વચ્ચે જો પપ્પાની ઓફિસનો વર્કલોડ ઘરે આવે તો પત્યુ. છતાં તે